הקבוצה המקומית

הקבוצה המקומית היא קבוצת גלקסיות המונה למעלה מ-70 גלקסיות, רובן הגדול גלקסיות ננסיות, אשר מושפעות מכוח כבידה הדדי הפועל ביניהן. שתי הגלקסיות הגדולות והמסיביות בקבוצה המקומית הן שביל החלב וגלקסיית אנדרומדה (M31) ולכל אחת מהן קשורות גלקסיות לוויין קטנות יותר שמקיפות אותן. הקבוצה המקומית היא חלק מצביר-על הנקרא צביר-על הבתולה ומכיל קבוצות גלקסיות וצבירי גלקסיות רבים.

דיאגרמה תלת-ממדית של גלקסיות הקבוצה המקומית
600px|ממוזער|שמאל

מבנה ותכולה
קוטרה של הקבוצה המקומית כ-10 מיליון שנות אור ומרכז הכובד של הקבוצה המקומית נמצא בין שביל החלב לגלקסיית אנדרומדה. בקבוצה המקומית קיימות גלקסיות מסוגים שונים, כאשר חמש מהן נחשבות לגלקסיות שאינן ננסיות, אחת היא בגודל גבולי כך שהיא מסווגת לעיתים כגלקסיה ננסית ולעיתים לא, וכל השאר, למעלה מ-60 גלקסיות הן גלקסיות ננסיות. גלקסיות הקבוצה משתייכות ברובן לתת-קבוצות, אך חלקן הן גלקסיות בודדות שאינן שייכות לאף תת-קבוצה.

תת-קבוצת אנדרומדה
גלקסיית אנדרומדה היא הגלקסיה הגדולה והמסיבית ביותר בקבוצה המקומית ואחת הבודדות מביניהן שניתן לראות ללא ציוד עזר. זוהי גלקסיה ספירלית עם כ- כוכבים ומסה של כ- מסות שמש, והיא נמצאת במרכזה של תת-קבוצת אנדרומדה. את גלקסיית אנדרומדה מקיפות בין 30 ל-35 גלקסיות לוויין, הגדולה והבהירה שבהן היא גלקסיית המשולש (M33) שמסווגת גם כן כגלקסיה ספירלית, אך מסתה ומספר הכוכבים שבה הוא רק כ-4% משל גלקסיית אנדרומדה והיא מקיפה את גלקסיית אנדרומדה במרחק שנע בין 500,000 שנות אור ובין 850,000 שנות אור. שתי גלקסיות לוויין בולטות נוספות הן גלקסיית לה-ז'נטיל (M32, NGC 221) שמסווגת לפעמים כגלקסיה אליפטית ולפעמים כגלקסיה אליפטית ננסית ו-M110 (NGC 205) שהיא גם כן גלקסיה אליפטית ננסית. אלו גם גלקסיות הלוויין הקרובות ביותר לגלקסיית אנדרומדה והן מקיפות אותה במרחק שנע בין 140,000 ל-280,000 שנות אור. כמעט כל שאר גלקסיות הלוויין של גלקסיית אנדרומדה הן גלקסיות אליפסואידיות ננסיות ובודדות מתוכן מסווגות כגלקסיות לא-סדורות ננסיות או כאליפטיות ננסיות. 8 או 9 מבין גלקסיות הלוויין מקיפות את גלקסיית אנדרומדה באותו מישור הקפה, אך שאר הגלקסיות מקיפות אותה במסלולים שאינם קשורים זה לזה, כאשר הגלקסיה הרחוקה ביותר ממנה, שעדיין נחשבת לגלקסיית לוויין, היא אנדרומדה XVI, שמסלולה סביב גלקסיית אנדרומדה מגיע למרחק של 1.2 מיליון שנות אור.

תת-קבוצת שביל החלב
שביל החלב היא הגלקסיה השנייה בגודלה בקבוצה המקומית ובה נמצאת מערכת השמש. זוהי גלקסיית מוט ספירלית עם מסה של כחצי מזו של גלקסיית אנדרומדה וכשליש ממספר הכוכבים, והיא נמצאת במרכזה של תת-קבוצת שביל החלב. את שביל החלב מקיפות כ-27 גלקסיות לוויין, הגדולה והבהירה מתוכן היא הענן המגלני הגדול שמוגדרת כגלקסיה לא סדורה או כגלקסיית מוט ספירלית קטנה עם מסה של כ- מסות שמש ושנמצאת במרחק של כ-157,000 שנות אור משביל החלב. שאר גלקסיות הלוויין של שביל החלב הן גלקסיות ננסיות שהגדולה מביניהן היא הענן המגלני הקטן שמוגדרת כגלקסיה לא-סדורה ננסית עם מסה של כ- מסות שמש במרחק של קרוב ל-200,000 שנות אור משביל החלב. ענני מגלן הן שתי הגלקסיות היחידות חוץ מגלקסיית אנדרומדה ושביל החלב שניתנות לצפייה ללא ציוד עזר. כל שאר גלקסיות הלוויין של שביל החלב הן גלקסיות אליפסואידיות ננסיות כאשר הקרובה ביותר מביניהן היא הגלקסיה האליפסואידית הננסית קשת שנמצאת במרחק של כ-55,000 שנות אור ממרכז שביל החלב והרחוקה ביותר היא ככל הנראה הגלקסיה הננסית אריה I שמרחקה ממרכז שביל החלב הוא כ-840,000 שנות אור. כמעט כל גלקסיות הלוויין של שביל החלב מקיפות אותה במישור יחיד בעובי של כ-65,000 שנות אור שנטוי ב-12 מעלות למישור דיסקת הגלקסיה ושמכיל גם את מרכז שביל החלב. בעבר זוהה אזור צפוף בשביל החלב בכיוון קבוצת כלב גדול כגלקסיית לוויין ננסית שנקראה "הגלקסיה הננסית כלב גדול" ונחשבה לגלקסיית הלוויין הקרובה ביותר, אך כיום מקובל בקרב החוקרים שמדובר בחלק של שביל החלב ולא בגלקסיית לוויין.

תת-קבוצת NGC 3109
NGC 3109 היא הגלקסיה הגדולה החמישית של הקבוצה המקומית והיא מוגדרת כגלקסיית מוט ספירלית קטנה עם מסה של כ- מסות שמש בלבד, קרוב לגבול שמתחתיו הייתה נחשבת לגלקסיה ננסית. בסמוך אליה נמצאות שלוש גלקסיות ננסיות: הגלקסיה הננסית משאבה, גלקסיית סקסטנט A וגלקסיית סקסטנט B, אך לא ברור אם הן מהוות גלקסיות לוויין שלה. מרחקה של תת-קבוצת NGC 3109 ממרכז הקבוצה המקומית הוא למעלה מ-5 מיליון שנות אור ולא ברור אם היא קשורה כבידתית לקבוצה המקומית או נמצאת מחוץ לה.

הגלקסיות הבודדות
כ-10 גלקסיות ננסיות לא שייכות לאף תת-קבוצה ומפוזרות ברחבי הקבוצה המקומית כאשר הן רחוקות משתי הגלקסיות הגדולות. חלקן גלקסיות לא-סדורות ננסיות וחלקן גלקסיות אליפסואידיות ננסיות. הרחוקה ביותר מביניהן היא הגלקסיה הלא-סדורה הננסית קשת שמרחקה ממרכז הקבוצה המקומית הוא כ-3.7 מיליון שנות אור. בחלק מהגלקסיות הבודדות יש אוכלוסייה של כוכבים צעירים שנוצרו במיליארד השנים האחרונות, בעוד שכמעט כל גלקסיות הלוויין הננסיות מכילות רק אוכלוסיית כוכבים זקנים שנוצרו לפני למעלה מ-5 מיליארד שנים. הגלקסיה הלא-סדורה הננסית פגסוס ו-IC 1613 נמצאות במרחק של כ-1.3 מיליון שנות אור מגלקסיית אנדרומדה ויש חוקרים שטוענים שהן למעשה גלקסיות לוויין שלה ושייכות לתת-קבוצת אנדרומדה, אך בדרך כלל הן נחשבות לגלקסיות בודדות.

סביבת הקבוצה המקומית
350px|ממוזער|שמאל|הדף המקומי, קבוצות הגלקסיות השכנות וחברות "מועצת הענקים" מסביב לקבוצה המקומית במבט על. העיגולים הקטנים הם גלקסיות, חברות מועצת הענקים מסומנות באדום וגלקסיות הקבוצה המקומית בכחול. המעגל הכחול מסמן בקרוב את גבול ההשפעה הכבידתית של הקבוצה המקומית
מסביב לקבוצה המקומית נמצאות מספר קבוצות גלקסיות נוספות. ייתכן שהקרובה ביותר היא תת-קבוצת NGC 3109, אם אכן היא אינה שייכת לקבוצה המקומית, אך חוץ ממנה, קבוצת הגלקסיות הקרובה ביותר לקבוצה המקומית היא קבוצת מאפיי שנמצאת במרחק של כ-10 מיליון שנות אור ממרכז הקבוצה המקומית ומכילה כ-15 גלקסיות, הגדולה שבהן היא מאפיי 1. במרחק של כ-13 מיליון שנות אור בכיוון ההפוך לקבוצת מאפיי, נמצאת קבוצת קנטאור A (או קבוצת M83) שמכילה עשרות גלקסיות, הגדולות שבהן הן קנטאור A וגלקסיית גלגל הרוח הדרומית (M83). שלוש קבוצות גלקסיות נוספות הנמצאות סביב הקבוצה המקומית הן קבוצת M81 הנמצאת במרחק של כ-11 מיליון שנות אור ממרכז הקבוצה המקומית ומכילה כ-30 גלקסיות, ביניהן M81 ו-M82, קבוצת פסל הנמצאת בכיוון ההפוך לקבוצת M81 במרחק של כ-13 מיליון שנות אור ממרכז הקבוצה המקומית ומכילה כ-13 גלקסיות, הבהירה מביניהן היא גלקסיית הפסל (NGC 253), וקבוצת M94 הנמצאת במרחק של כ-13 מיליון שנות אור ממרכז הקבוצה המקומית ומכילה כ-30 גלקסיות, ביניהן M94. בנוסף על הקבוצות השכנות נמצאות בסביבת הקבוצה המקומית גם גלקסיות בודדות כמו גלקסיית העין השחורה וגלקסיית המחוגה שמרחקן ממרכז הקבוצה המקומית הוא גם כן סביב 15 מיליון שנות אור. כל הקבוצות וכן הקבוצה המקומית נמצאות במישור אחד שנקרא "הדף המקומי" (Local Sheet) ומהווה תת-מבנה של צביר-על הבתולה. 12 הגלקסיות הגדולות ביותר מבין אלו שנמצאות סביב הקבוצה המקומית זכו לכינוי "מועצת הענקים".

גלקסיות הקבוצה

 שם הגלקסיה  סוג  סיווג מורפולוגי  בהירות נראית  מרחק (באלפי שנות אור)  קבוצת כוכבים  הערות גלקסיית אנדרומדה (M31)  גלקסיה ספירלית  SA(s)b      אנדרומדה  הגלקסיה הגדולה והמסיבית ביותר בקבוצה שביל החלב  גלקסיית מוט ספירלית  SBbc      קשת (מרכז)  גלקסיית המוט הספירלית היחידה בקבוצה גלקסיית המשולש (M33)  גלקסיה ספירלית  SA(s)cd      משולש  ייתכן שהיא גלקסיית לוויין של גלקסיית אנדרומדה ענן מגלן הגדול  גלקסיה לא-סדורה/גלקסיית מוט ספירלית ננסית  Irr/SB(s)m      דג זהב והר השולחן  גלקסיית לוויין של שביל החלב M110  גלקסיה אליפטית ננסית  dE5      אנדרומדה  גלקסיית לוויין של גלקסיית אנדרומדה ענן מגלן הקטן  גלקסיה לא-סדורה/גלקסיית מוט ספירלית ננסית  Irr/SB(s)m      טוקאן ונחש מים קטן  גלקסיית לוויין של שביל החלב M32 (גלקסיית לה-ז'נטיל)  גלקסיה אליפטית ננסית  E2      אנדרומדה  גלקסיית לוויין של גלקסיית אנדרומדה הגלקסיה האליפסואידית הננסית קשת  גלקסיה אליפסואידית ננסית  dSph      קשת  גלקסיית הלוויין הקרובה ביותר לשביל החלב הגלקסיה הננסית פסל  גלקסיה אליפסואידית ננסית  dSph      פסל  גלקסיית לוויין של שביל החלב הגלקסיה הננסית תנור  גלקסיה אליפסואידית ננסית  dSph      תנור  גלקסיית לוויין של שביל החלב הגלקסיה הננסית שדרית  גלקסיה אליפטית ננסית  dE3      שדרית  גלקסיית לוויין של שביל החלב הגלקסיה הננסית סקסטנט  גלקסיה אליפסואידית ננסית  dSph      סקסטנט  גלקסיית לוויין של שביל החלב הגלקסיה הננסית דרקון  גלקסיה אליפסואידית ננסית  dSph      דרקון  גלקסיית לוויין של שביל החלב הגלקסיה הננסית רועה דובים I  גלקסיה אליפסואידית ננסית  dSph      רועה דובים  גלקסיית לוויין של שביל החלב הגלקסיה הננסית רועה דובים II  גלקסיה אליפסואידית ננסית  dSph      רועה דובים  גלקסיית לוויין של שביל החלב הגלקסיה הננסית רועה דובים III  גלקסיה אליפסואידית ננסית  dSph      רועה דובים  גלקסיית לוויין של שביל החלב הגלקסיה הננסית הדובה הקטנה  גלקסיה אליפטית ננסית  dSph      הדובה הקטנה  גלקסיית לוויין של שביל החלב הגלקסיה הננסית הדובה הגדולה I  גלקסיה אליפסואידית ננסית  dSph      הדובה הגדולה  גלקסיית לוויין של שביל החלב הגלקסיה הננסית הדובה הגדולה II  גלקסיה אליפסואידית ננסית  dSph      הדובה הגדולה  גלקסיית לוויין של שביל החלב הגלקסיה הננסית כלבי ציד I  גלקסיה אליפסואידית ננסית  dSph      כלבי ציד  גלקסיית לוויין של שביל החלב הגלקסיה הננסית כלבי ציד II  גלקסיה אליפסואידית ננסית  dSph      כלבי ציד  גלקסיית לוויין של שביל החלב הגלקסיה הננסית אריה I  גלקסיה אליפטית ננסית  dE3      אריה  בין גלקסיות הלוויין הרחוקות ביותר של שביל החלב הגלקסיה הננסית אריה II (אריה B)  גלקסיה אליפטית ננסית  dE0      אריה  גלקסיית לוויין של שביל החלב גלקסיית אריה A (אריה III)  גלקסיה לא-סדורה ננסית  IBm      אריה  הגלקסיה הננסית אריה IV  גלקסיה אליפסואידית ננסית  dSph      אריה  גלקסיית לוויין של שביל החלב הגלקסיה הננסית אריה V  גלקסיה אליפסואידית ננסית  dSph      אריה  גלקסיית לוויין של שביל החלב גלקסיית ברנרד (NGC 6822)  גלקסיה לא-סדורה ננסית  IB(s)m      קשת  הגלקסיה הננסית עוף החול  גלקסיה לא-סדורה ננסית  IAm      עוף החול  הגלקסיה הננסית טוקאן  גלקסיה אליפסואידית ננסית  dSph      טוקאן  הגלקסיה הננסית לווייתן  גלקסיה אליפסואידית ננסית  dSph      לווייתן  גלקסיית וולף-לונדמרק-מלוט (WLM)  גלקסיה לא-סדורה ננסית  IB(s)m      לווייתן  IC 1613  גלקסיה לא-סדורה ננסית  IB(s)m      לווייתן  הגלקסיה הלא-סדורה הננסית קשת  גלקסיה לא-סדורה ננסית  IB(s)m      קשת  נחשבת לגלקסיה הרחוקה ביותר ממרכז הקבוצה המקומית הגלקסיה הננסית דלי  גלקסיה לא-סדורה ננסית  IB(s)m      דלי  הגלקסיה הלא-סדורה הננסית פגסוס  גלקסיה לא-סדורה ננסית  dIrr      פגסוס  הגלקסיה הננסית דגים (LGS 3)  גלקסיה לא-סדורה ננסית  dIrr      דגים  ייתכן שהיא גלקסיית לוויין של גלקסיית המשולש או של גלקסיית אנדרומדה גלקסיית אנדרומדה I  גלקסיה אליפסואידית ננסית  dSph      אנדרומדה  גלקסיית לוויין של גלקסיית אנדרומדה גלקסיית אנדרומדה II  גלקסיה אליפסואידית ננסית  dSph      דגים  גלקסיית לוויין של גלקסיית אנדרומדה גלקסיית אנדרומדה III  גלקסיה אליפסואידית ננסית  dSph      אנדרומדה  גלקסיית לוויין של גלקסיית אנדרומדה גלקסיית אנדרומדה V  גלקסיה אליפסואידית ננסית  dSph      אנדרומדה  גלקסיית לוויין של גלקסיית אנדרומדה הגלקסיה האליפסואידית הננסית פגסוס (אנדרומדה VI)  גלקסיה אליפסואידית ננסית  dSph      פגסוס  גלקסיית לוויין של גלקסיית אנדרומדה הגלקסיה הננסית קסיופאה (אנדרומדה VII)  גלקסיה אליפסואידית ננסית  dSph      קסיופאה  גלקסיית לוויין של גלקסיית אנדרומדה IC 10  גלקסיה לא-סדורה ננסית  dIrr      קסיופאה  ככל הנראה גלקסיית לוויין של גלקסיית אנדרומדה NGC 147  גלקסיה אליפטית ננסית  dSph/dE5      קסיופאה  ככל הנראה גלקסיית לוויין של גלקסיית אנדרומדה NGC 185  גלקסיה אליפטית ננסית  dSph/dE3      קסיופאה  ככל הנראה גלקסיית לוויין של גלקסיית אנדרומדה גלקסיית סקסטנט A  גלקסיה לא-סדורה ננסית  IBm      סקסטנט  ייתכן שאינה שייכת לקבוצה המקומית גלקסיית סקסטנט B  גלקסיה לא-סדורה ננסית  IB(s)m      סקסטנט  ייתכן שאינה שייכת לקבוצה המקומית הגלקסיה הננסית משאבה  גלקסיה אליפטית ננסית  dE3      משאבה  ייתכן שאינה שייכת לקבוצה המקומית NGC 3109  גלקסיית מוט ספירלית  SB(s)m      נחש מים  ייתכן שאינה שייכת לקבוצה המקומית

ראו גם

 אדם וחלל - מונחים

קישורים חיצוניים



הערות שוליים

*
מקומית